Zápisnica Plenárnej schôdze

Občianskeho združenia „Rodičovské združenie“ pri ZŠ a MŠ v Dolných Orešanoch

zo dňa 9. septembra 2019.

Body:

1. Prezentácia zúčastnených členov OZ RZ
2. Oboznámenie rodičov so zložením výboru OZ RZ
3. Voľba štatutárneho zástupcu OZ RZ
4. Správa o finančnom hospodárení za školský rok 2018/19
5. Návrh na schválenie rozpočtu OZ RZ na školský rok 2019/20
6. Schválenie dobrovoľného rodičovského príspevku na školský rok 2019/20
7. Schválenie dobrovoľného rodičovského príspevku pri zápise detí do 1. ročníka
8. Diskusia
9. Ukončenie schôdze

Rokovanie:

1. Plenárnu schôdzu zahájila riaditeľka školy PhDr. Mária Tremková, ktorá privítala všetkých prítomných rodičov a učiteľov.
2. Pani riaditeľka predstavila plénu členov výboru OZ RZ v tomto zložení: p. Andrea Dobšovičová (1. ročník), Zuzana Křivánková (2. ročník), p. Lucia Čmaradová (3. ročník), p. Alexandra Mončeková (4. ročník), p. Bibiana Ružarovská (5. ročník), p. Milena Balcová (6. ročník), p. Stanislava Jurásková (7. ročník), p. Jana Belicová (8. ročník), p. Renáta Griflíková (9. ročník).
3. Za predsedu OZ RZ na školský rok 2019/20 navrhli členovia OZ RZ p. Alexandru Mončekovú a návrh bol prítomnými jednohlasne schválený. Nikto sa hlasovania nezdržal.
4. Pani Beáta Voleková, ekonómka školy, predložila plénu správu o finančnom hospodárení OZ RZ v uplynulom školskom roku s podrobným vysvetlením výdavkov a príjmov.
5. Bol predložený návrh rozpočtu na školský rok 2019/20, ktorý bol prítomnými jednohlasne schválený. Nikto sa hlasovania nezdržal.
6. Dobrovoľný ročný rodičovský príspevok na školský rok 2019/20 bol navrhnutý na 20,- € na jedno dieťa, pričom na druhé dieťa bude príspevok 10,-€ a na tretie rodič nebude platiť žiadny príspevok. Tento návrh bol jednohlasne schválený. Nik sa hlasovania nezdržal.
7. Dobrovoľný jednorazový rodičovský príspevok pri zápise dieťaťa do 1. ročníka v roku 2020 bol navrhnutý vo výške 15,-€. Návrh bol jednohlasne schválený a hlasovania sa nik nezdržal.
8. Riaditeľka školy PhDr. Mária Tremková poďakovala Obecnému úradu a tiež všetkým rodičom, ktorí pomáhajú vedeniu školy, zúčastňujú sa brigád, prispeli vecnými darmi a pod. Vyzvala rodičov na oboznámenie sa so Školským poriadkom a Plánom práce školy na webovej stránke školy, oboznámila prítomných s možnosťami prihlášky dieťaťa na lyžiarsky výcvik, plavecký výcvik a i.. Vedúca školskej jedálne p. Zuzana Křivánková oznámila rodičom pokyny pre platbu príspevku na stravu a možnosti odhlasovania stravy (vždy v predošlý deň do 14.00 hod.).
9. Riaditeľka PhDr. Tremková sa poďakovala prítomným za účasť a ukončila plenárnu schôdzu.

Zapísala Milena Balcová